Feltételek definiálása

Tartalom

# Feltételek megadása

A feltételek logikai kifejezések, amelyek segítségével a mezők és szakaszok megjelenítését vezérelheti a dokumentumban. Habár az alábbi példák mezőkre vonatkoznak, azok alkalmazhatók szakaszokra is.

A következő mezőtípusokhoz adhat meg feltételeket:

1. Feltételes szöveg: ha a feltétel igaz, az A szöveget, ha hamis, a B szöveget jeleníti meg.

2. Rejtett szöveg: elrejti a mező tartalmát, ha a feltétel igaz.

3. Rejtett bekezdés: elrejti a bekezdést, ha a feltétel igaz.

4. Bármely rekord és a következő rekord: az adatbázisrekordokhoz való hozzáférést vezérli.

A legegyszerűbben úgy adhat meg egy feltételt, ha az alábbi értékek használatával a logikai kifejezést közvetlenül a Feltétel mezőbe írja be:

IGAZ | A feltétel mindig teljesül. Ezenkívül bármilyen más, 0-tól különböző értéket megadhat a feltétel szövegeként.
HAMIS | A feltétel nem teljesül. Értékként 0-t is megadhat.

Ha üresen hagyja a Feltétel mezőt, azt a program úgy fogja értelmezni, hogy a feltétel nem teljesül.

Egy feltétel megadásakor használja ugyanazokat az elemeket egy képlet definiálásához (összehasonlító operátorokat, matematikai és statisztikai függvényeket, számformátumokat, változókat és konstansokat.

Egy feltétel megadásakor a következő változótípusokat használhatja:

1. A dokumentum tulajdonságaival kapcsolatos statisztikát használó, előre megadott LibreOffice-változók

2. A "Változó beállítása" mezővel létrehozott egyéni változók

3. Felhasználói adatokon alapuló változók

4. Adatbázismezők tartalmán alapuló változók

Feltételes kifejezésekben nem használhat belső változókat, például oldal- és fejezetszámokat.

## Feltételek és változók

A következő példákban egy "x" nevű változó szerepel:

x == 1 vagy x EQ 1 | A feltétel igaz, ha "x" egyenlő 1-gyel.
x != 1 vagy x NEQ 1 | A feltétel akkor igaz, ha "x" nem egyenlő 1-gyel.
sinx == 0 | A feltétel igaz, ha "x" a pí egész számú többszöröse.

Ahhoz, hogy az összehasonlító operátorokat karakterláncokkal használjon, az operandusokat dupla idézőjelbe kell tennie:

x == "ABC" vagy x EQ "ABC" | Ellenőrzi, hogy az "x" változó tartalmazza-e az "ABC" karaktersorozatot (igaz), vagy sem (hamis).
x == "" vagy x EQ "" vagy !x vagy NOT x | Ellenőrzi, hogy az "x" változó üres karaktersorozatot tartalmaz-e.

Az "egyenlő" összehasonlító operátort két egyenlőségjellel (==) kell jelölni egy feltételben. Ha például egy "x" változóhoz az 1 értéket rendelte, akkor a feltételt a x==1 alakban adhatja meg.

## Felhasználó adatai

A feltételek megadása során a felhasználói adatokat is fel lehet használni. A felhasználói adatok módosításához válassza a LibreOffice - Beállításokaz Eszközök - Beállítások - LibreOffice - Felhasználó adatai lehetőséget. A felhasználói adatokat karaktersorozat formájában kell megadni. A felhasználói adatokat az „==” (EQ), „!=” (NEQ) vagy „!” (NOT) műveletek használatával kérdezheti le.

A következő táblázat a felhasználó adatainak változóit és azok jelentését sorolja fel:

Változó | Jelentés
--- | ---
user_firstname | Utónév
user_lastname | Vezetéknév
user_initials | Monogram
user_company | Szervezet
user_street | Utca
user_country | Ország
user_zipcode | Irányítószám
user_city | Város
user_title | Cím
user_position | Pozíció
user_tel_work | Céges telefonszám
user_tel_home | Otthoni telefonszám
user_fax | Faxszám
user_email | E-mail cím
user_state | Állam (nem mindegyik LibreOffice-verzióban)

Például egy bekezdés, szöveg vagy szakasz adott monogrammal (például "LM") rendelkező felhasználó elől való elrejtéséhez adja meg a következő feltételt: user_initials=="LM".

## Feltételek és adatbázismezők

Feltételeket adhat meg adatbázisok és adatbázismezők eléréséhez. Például egy feltétel alapján ellenőrizheti egy adatbázismező tartalmát, vagy az adatbázismezőket logikai kifejezésekben használhatja. A következő táblázat néhány példát mutat be az adatbázisok feltételekben való használatára:

Példa | Jelentés
--- | ---
Adatbázis.Tábla.Szervezet Adatbázis.Tábla.Szervezet NEQ "" Adatbázis.Tábla.Szervezet !="" | A feltétel akkor igaz, ha a SZERVEZET mező nem üres. (Az első példában nincs szükség operátorra.)
!Adatbázis.Tábla.Szervezet NOT Adatbázis.Tábla.Szervezet Adatbázis.Tábla.Szervezet EQ "" Adatbázis.Tábla.Szervezet =="" | IGAZ értéket ad vissza, a SZERVEZET mező üres.
Adatbázis.Tábla.Szervezet !="Sun" Adatbázis.Tábla.Szervezet NEQ "Sun" | Az IGAZ értéket adja vissza, ha a SZERVEZET mező aktuális értéke nem "Sun". (A felkiáltójel egy logikai NEM kapcsolatot jelöl).
Adatbázis.Tábla.Keresztnév AND Adatbázis.Tábla.Név | Az IGAZ értéket adja vissza, ha a rekord az utónevet és vezetéknevet is tartalmazza.

Figyelje meg a különbséget a logikai nem (NOT) "!" és a nem egyenlő (NEQ) "!=" összehasonlító operátor között.

Ha egy feltételben egy adatbázismezőre hivatkozik, használja az Adatbázisnév.Táblanév.Mezőnév formátumot. Ha bármelyik név egy operátorkaraktert tartalmaz, például egy mínuszjelet (-), helyezze a nevet szögletes zárójelbe, például Adatbázisnév.[Táblanév].Mezőnév. Mezőnevekben soha nem használjon szóközt.

### Példa: Egy üres adatbázismező elrejtése

Lehet, hogy egy olyan feltételre van szüksége, amely például elrejt egy üres mezőt, ha a VÁLLALAT mező üres néhány adatrekordban.

Válassza a Rejtett bekezdés elemet a listából, és írja be a következő feltételt: Címjegyzék.Címek.Szervezet EQ ""

vagy írja be a következőt:

NOT Címjegyzék.Címek.Szervezet

Ha a SZERVEZET adatbázismező üres, akkor a feltétel igaz, és a bekezdés elrejtésre kerül.

To display hidden paragraphs on the screen, choose LibreOffice - PreferencesTools - Options - LibreOffice Writer - View, and clear the Hidden paragraphs check box.

## Példák a mezőkben levő feltételekre

A következő példák a Feltételes szöveg mezőt használják, de azokat bármely olyan más mezőre is alkalmazni lehet, amelyet egy feltételhez lehet kapcsolni. A feltétekhez használt szintaxis a Rejtett szöveg, Rejtett bekezdés, Bármely rekord vagy a Következő rekord mezőkre is érvényes.

## Az oldalszámon alapuló feltételes szöveg megjelenítéséhez:

1. Válassza a Beszúrás - Mező - További mezők lehetőséget, majd kattintson a Függvények fülre.

2. A Típus listában kattintson a "Feltételes szöveg" lehetőségre.

3. A Feltétel mezőbe írja be, hogy "oldal == 1".

4. Az Akkor mezőbe írja be, hogy "Csak egy oldal van.".

5. A Vagy mezőbe írja be, hogy "Több oldal van.".

6. Kattintson a Beszúrás, majd a Bezárás gombra.

## Egy egyéni változón alapuló feltételes szöveg megjelenítéséhez

1. Válassza a Beszúrás - Mező - További mezők lehetőséget, majd kattintson a Változók fülre.

2. A Típus listában kattintson a "Változó beállítása" lehetőségre.

3. A Név mezőbe írja be, hogy "Profit".

4. Az Érték mezőbe írja be, hogy "5000".

5. Kattintson a Beszúrás gombra.

6. Kattintson a Függvények fülre, majd a Típus listában a "Feltételes szöveg" pontra.

7. A Feltétel mezőbe írja be, hogy "Profit < 5000".

8. Az Akkor mezőbe írja be, hogy "A feltétel nem teljesült.".

9. A Vagy mezőbe írja be, hogy "A feltétel teljesült.".

10. Kattintson a Beszúrás gombra.

A "Profit" változó tartalmának szerkesztéséhez kattintson duplán a változómezőre.

## Az adatbázismező tartalmán alapuló feltételes szöveg megjelenítéséhez:

Jelen példa első része egy szóközt illeszt az "Utónév" és a "Vezetéknév" mezők közé egy dokumentumban, míg a második rész szöveget szúr be egy mező tartalma alapján. Ehhez a példához regisztrálni kell egy címadatforrást a LibreOffice programban.

1. Válassza a Beszúrás - Mező - További mezők lehetőséget, majd kattintson az Adatbázis fülre.

2. A Típus listában kattintson a "Körlevélmezők" lehetőségre.

3. Az Adatbázis kiválasztása mezőben kattintson egy címjegyzékre, majd az "Utónév" lehetőségre, végül a Beszúrás gombra. Ismételje meg ugyanezt a "Vezetéknév" esetén is.

4. A dokumentumban helyezze a kurzort két mező közé, nyomja meg a szóközt, majd lépjen vissza a Mezők párbeszédablakhoz:

5. Kattintson a Függvények fülre, majd a Típus listában a "Feltételes szöveg" pontra.

6. A Feltétel mezőbe írja be: "Címjegyzék.címek.utónév".

7. Az Akkor mezőbe írjon be egy szóközt, és a Vagy mezőt hagyja üresen.

Most már felhasználhat egy olyan feltételt, amely az Utónév mező tartalma alapján szöveget szúr be.

1. A Mezők párbeszédablakon kattintson a Függvények fülre.

2. A Típus mezőben kattintson a "Feltételes szöveg" lehetőségre.

3. A Feltétel mezőbe írja be: Címjegyzék.címek.utónév == "Mihály"

4. Az Akkor mezőbe írja be, hogy "Kedves".

5. Az Egyébként mezőbe írja be, hogy „Hello”.

6. Kattintson a Beszúrás gombra.