Tartalom

# Munka a csoportokkal

Összevonhat több grafikus objektumot egy csoportba, így azokat egyetlen objektumként kezelheti.

A csoport minden objektumát egyszerre mozgathatja, átalakíthatja, átméretezheti, torzíthatja, valamint bármikor beléphet a csoportba, hogy az egyes objektumokat módosítsa.

A csoport minden objektumának tulajdonságait (vonalvastagság, kitöltőszín stb.) egyszerre módosíthatja, valamint beléphet a csoportba, hogy az egyes objektumokat módosítsa.

A csoportok egymásba ágyazhatók.

### Objektumok csoportosítása

1. Jelölje ki a csoportosítani kívánt objektumokat. Tartsa lenyomva a Shift billentyűt, miközben az egyes objektumokra kattint.

2. Kattintson jobb gombbal a kijelölt objektumok valamelyikére a helyi menü megjelenítéséhez. A Calc vagy Writer programokban a parancsok a Csoport almenüben vannak, míg az Impress és Draw programokban a helyi menü felső szintjén.

3. Válassza a Csoport lehetőséget.

   Objektumok kijelöléséhez az egér segítségével egy kijelölőkeretet húzhat az objektum köré.

Például csoportosíthatja egy céglogó összes objektumát, így azokat egy objektumként mozgathatja és méretezheti.

Miután csoportosította az objektumokat, a csoport egy részének kiválasztása kijelöli az egész csoportot.

### Belépés egy csoportba

1. Kattintson jobb gombbal a csoport objektumainak valamelyikére. A Calc vagy Writer programokban a parancsok a Csoport almenüben vannak, míg az Impress és Draw programokban a helyi menü felső szintjén.

2. Válassza a Belépés a csoportba lehetőséget.

3. Most kijelölheti és szerkesztheti a csoport egyes objektumait.

Ebben a módban hozzáadhat objektumokat a csoporthoz, és törölhet belőle objektumokat.

Azok az objektumok, amelyek nem részei a csoportnak, halványan jelennek meg.

### Kilépés egy csoportból

1. Kattintson jobb gombbal a csoport objektumainak valamelyikére. A Calc vagy Writer programokban a parancsok a Csoport almenüben vannak, míg az Impress és Draw programokban a helyi menü felső szintjén.

2. Válassza a Kilépés a csoportból lehetőséget.

Ha a Draw vagy Impress programban ki akar lépni egy csoportból, akkor kattintson duplán a csoporton kívülre.

### Csoport szétbontása

1. Kattintson jobb gombbal a csoport objektumainak valamelyikére. A Calc vagy Writer programokban a parancsok a Csoport almenüben vannak, míg az Impress és Draw programokban a helyi menü felső szintjén.

2. Válassza a Csoport szétbontása lehetőséget.

Most kijelölheti és szerkesztheti az objektumot önálló objektumként.

Kapcsolódó témakörök

Alul levő objektumok kijelölése

Objektumok csoportosítása